**Nyírkarász község Képviselőtestületének 2018. május 31 napján (csütörtök) 13.30 órakor tartott testületi ülésének**

1. jegyzőkönyve,-
2. tárgysorozata,-
3. rendelete: 7/2018.
4. határozat: 32- 35/2018.

Száma: I/293-10/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a Nyírkarász Községi Önkormányzat 2017. évi költségvetésének végrehajtásáról szóló önkormányzati rendelet elfogadására

Előadó: Szalmási József polgármester

3.) Előterjesztés Nyírkarász község 2017.évi Gyermekvédelmi és Gyermekjóléti feladatainak ellátásáról„szóló átfogó értékelés elfogadására

Előadó: Szalmási József polgármester

Egyebek

Nyírkarász, 2018. május 31.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. május 31 napján (csütörtök) 13.30 órakor tartott testületi ülésén.

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző

Meghívottak: Pádárné Kapin Beáta pénzügyi ügyintéző

Kapin Mihály, Szabó Imre önkormányzati képviselők nem jelezték távolmaradásukat, Balogh József önkormányzati képviselő késését jelezte.

Szalmási József polgármester üdvözölte a megjelenteket, a határozatképesség megállapítása után az ülést megnyitotta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 4 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**32/2018.(V.31.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Dudás Béláné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a Nyírkarász Községi Önkormányzat 2017. évi költségvetésének végrehajtásáról szóló önkormányzati rendelet elfogadására**

Előadó: Szalmási József polgármester

Megérkezett Balogh József önkormányzati képviselő.

Dudás Béláné önkormányzati képviselő érdeklődött a maradvány összegéről.

Pádárné Kapin Beáta pénzügyi ügyintéző válaszában megadta, hogy ez a pályázatokból befolyt összeg- előfinanszírozás miatt.

Szalmási József polgármester tájékoztatta a jelenlévőket, hogy a TOP pályázatoknál lehetségessé válik a határidő hosszabbítás.

Csordás Zoltánné önkormányzati képviselő érdeklődött a közbeszerzésköteles pályázatoknál a ajánlattevők számáról.

Szalmási József polgármester tájékoztatta a jelenlévőket, hogy 2018 januártól 5 árajánlat kötelező. Kérdezte, hogy van e a beszámolóhoz még valakinek hozzáfűznivalója. Közölte, hogy 2017 évében megvásárolta az önkormányzat amit kellett, és elköltötte amit lehetett. Kovács Sándor országgyűlési képviselő szeretné az ő körzetébe tartozó települések helyzetét megismerni, ennek céljából minden település képviselőjét fogja fogadni előre megbeszélt időpontban.

Nem érkezett több észrevétel.

A Képviselőtestület 5 igen szavazattal, ellenszavazat és tartózkodás nélkül a következő rendeletet elfogadta:

**Nyírkarász Községi önkormányzat**

**képviselő-testületének**

**7/2018. (V.31.)**

**önkormányzati rendelete**

**Nyírkarász Községi Önkormányzat 2017. évi költségvetésének végrehajtásáról**

Nyírkarász Község Önkormányzatának Képviselő-testülete

az Alaptörvény 32. cikk (2) bekezdésében meghatározott eredeti jogalkotói hatáskörében,

az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Az önkormányzat képviselő-testülete a 2017. évi költségvetés végrehajtásáról szóló zárszámadást

|  |  |
| --- | --- |
| **779 833 912 Ft** | **Költségvetési bevétellel** |
|  |  |
| **603 200 940 Ft** | **Költségvetési kiadással** |
| **176 632 972 Ft** | **költségvetési maradvánnyal** |

hagyja jóvá.

(1) Az önkormányzat mérlegszerűen bemutatott kiadásait, bevételeit önkormányzati szinten az *1.1. mellékletben* foglaltaknak megfelelően fogadja el.

(2) A bevételek és kiadások, kiemelt előirányzatok, előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2. mellékletek* szerint fogadja el.

(3) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

A képviselő-testület az Önkormányzat 2017. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projekteket az *5. melléklet* szerint fogadja el.

(3) Az önkormányzat, polgármesteri hivatal bevételi és kiadási előirányzatainak teljesítését a *6.1, 6.2, 7.1, 7.4 mellékletekben* foglaltaknak megfelelően hagyja jóvá.

(4) A költségvetési szervek bevételi és kiadási előirányzatainak teljesítését a *8.1, 8.1.2, 8.2., 8.2.1 mellékletekben* foglaltaknak megfelelően hagyja jóvá.

(5) A képviselő-testület a költségvetési szervek maradványát és annak felhasználását a *9. mellékletnek* megfelelően hagyja jóvá, illetve engedélyezi.

(6) A képviselő-testület a 2017.évi céljelleggel jutatott támogatások felhasználását a *10. melléklet*nek megfelelően hagyja jóvá.

(7) A képviselő-testület a vagyonkimutatást a *10.1 és a 10.2.* *melléklet*nek megfelelően hagyja jóvá.

(8) A képviselő-testület az Önkormányzat tulajdonában álló gazdálkodó szervezetek működéséből származó kötelezettségek és részesedések alakulását *11. melléklet*nek megfelelően hagyja jóvá.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2018. évi előirányzatokon történő átvezetéséről gondoskodni kötelesek.

**4. §**

A képviselőtestület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Ez a rendelet 2018. május 31 napján 15.00. órakor lép hatályba.

**K.M.F.**

|  |  |
| --- | --- |
| .......................................... | ....................................... |
| Matyi Andrásné  jegyző | Szalmási József  polgármester |

Jelen rendeletet 2018. május 31 napján 14.30. órakor kihirdettem.

Matyi Andrásné

jegyző

**Tárgy: (3.tsp.) Előterjesztés Nyírkarász község 2017.évi Gyermekvédelmi és Gyermekjóléti feladatainak ellátásáról„szóló átfogó értékelés elfogadására**

Előadó: Szalmási József polgármester

Szalmási József polgármester tájékoztatta a jelenlévőket a napirendi pont elfogadásának szükségességéről.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**33/2018. (V.31.)**

**h a t á r o z a t a**

**Nyírkarász község 2017.évi Gyermekvédelmi és Gyermekjóléti feladatainak ellátásáról„ szóló átfogó értékelés elfogadásáról**

**A Képviselőtestület:**

1. A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése szerint a Nyírkarász község 2017. évi gyermekjóléti és gyermekvédelmi feladatainak ellátásáról szóló átfogó értékelést elfogadta.
2. Utasítja a jegyzőt, hogy az értékelést a Szabolcs-Szatmár-Bereg Megyei Kormányhivatal Gyámügyi és Igazságügyi Főosztályának küldje meg.

Határidő: 2018. május 31

**E g y e b e k :**

Szalmási József polgármester tájékoztatta a jelenlévőket, hogy időközi polgármester választást tartottak 2018. április 8. napján, Laskod településen, ahol a szavazópolgárok a település új polgármesterévé Pallay Ferencet választották. A választás alkalmával a kistérségi társuláshoz tartozó Laskod község polgármester személyében változás történt, ezért a Társulási Megállapodás 2. számú mellékletének módosítása szükséges.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**34/2018.(V. 31.)**

**határozata**

**A Közép-Nyírségi Önkormányzati Többcélú Kistérségi Társulás Társulási Megállapodás 10/2016. (X.20.) számú Társulási Tanácsi**

**határozat módosításáról**

**A Képviselő-testület:**

A Közép-Nyírségi Önkormányzati Többcélú Kistérségi Társulás a 10/2016. (X. 20.) számú Társulási Megállapodást az alábbiak szerint módosítja:

1/ A Társulási Megállapodás 2. sz. melléklet módosítása:

A Társulási megállapodás 2 sz. Melléklet:

Kimutatás a Közép-Nyírségi Önkormányzati Többcélú Kistérségi Társulás tagjainak neve, képviselője, lakosságszáma

|  |  |  |
| --- | --- | --- |
| Társulás tagjainak neve | Képviselője | Lakosságszám fő  2014.01.01. |
| Baktalórántháza Város Önkormányzat Képviselő-testülete | Nagy Lajos | 3772 |
| Apagy Község Önkormányzat Képviselő-testülete | Kiss István | 2318 |
| Berkesz Község Önkormányzat Képviselő-testülete | Szidor Attila | 824 |
| Besenyőd Község Önkormányzat Képviselő-testülete | Laskai Tiborné | 730 |
| Laskod Község Önkormányzat Képviselő-testülete | Vargáné Kiss Katalin | 1012 |
| Levelek Nagyközség Önkormányzat Képviselő-testülete | Borsodi László | 2979 |
| Magy Község Önkormányzat Képviselő-testülete | Czirják István | 1006 |
| Nyíribrony Község Önkormányzat Képviselő-testülete | Vitális Ferencné | 1116 |
| Nyírjákó Község Önkormányzat Képviselő-testülete | Sipos Miklós | 872 |
| Nyírkarász Község Önkormányzat Képviselő-testülete | Szalmási József | 2367 |
| Nyírkércs Község Önkormányzat Képviselő-testülete | Csoma Tiborné | 818 |
| Nyírmada Város Önkormányzat Képviselő-testülete | Kálmán Béla | 4998 |
| Nyírtass Község Önkormányzat Képviselő-testülete | Jenei Erzsébet | 2071 |
| Nyírtét Község Önkormányzat Képviselő-testülete | Révész Dezső | 1106 |
| Ófehértó Község Önkormányzat Képviselő-testülete | Simon József | 2591 |
| Petneháza Község Önkormányzat Képviselő-testülete | Gazdag Józsefné | 1851 |
| Pusztadobos Község Önkormányzat Képviselő-testülete | Dani Attila | 1491 |
| Ramocsaháza Község Önkormányzat Képviselő-testülete | Simon József | 1556 |
| Rohod Község Önkormányzat Képviselő-testülete | Éles Tibor | 1251 |
| Kistérség lakosság száma összesen |  | 34 729 |

szövegtörlésre kerül, helyébe az alábbi szöveg kerül:

|  |  |  |
| --- | --- | --- |
| ***Társulás tagjainak neve*** | ***Képviselője*** | ***Lakosságszám fő***  ***2014.01.01.*** |
| ***Baktalórántháza Város Önkormányzat Képviselő-testülete*** | ***Nagy Lajos*** | ***3772*** |
| ***Apagy Község Önkormányzat Képviselő-testülete*** | ***Kiss István*** | ***2318*** |
| ***Berkesz Község Önkormányzat Képviselő-testülete*** | ***Szidor Attila*** | ***824*** |
| ***Besenyőd Község Önkormányzat Képviselő-testülete*** | ***Laskai Tiborné*** | ***730*** |
| ***Laskod Község Önkormányzat Képviselő-testülete*** | ***Pallay Ferenc*** | ***1012*** |
| ***Levelek Nagyközség Önkormányzat Képviselő-testülete*** | ***Borsodi László*** | ***2979*** |
| ***Magy Község Önkormányzat Képviselő-testülete*** | ***Czirják István*** | ***1006*** |
| ***Nyíribrony Község Önkormányzat Képviselő-testülete*** | ***Vitális Ferencné*** | ***1116*** |
| ***Nyírjákó Község Önkormányzat Képviselő-testülete*** | ***Sipos Miklós*** | ***872*** |
| ***Nyírkarász Község Önkormányzat Képviselő-testülete*** | ***Szalmási József*** | ***2367*** |
| ***Nyírkércs Község Önkormányzat Képviselő-testülete*** | ***Csoma Tiborné*** | ***818*** |
| ***Nyírmada Város Önkormányzat Képviselő-testülete*** | ***Kálmán Béla*** | ***4998*** |
| ***Nyírtass Község Önkormányzat Képviselő-testülete*** | ***Jenei Erzsébet*** | ***2071*** |
| ***Nyírtét Község Önkormányzat Képviselő-testülete*** | ***Révész Dezső*** | ***1106*** |
| ***Ófehértó Község Önkormányzat Képviselő-testülete*** | ***Simon József*** | ***2591*** |
| ***Petneháza Község Önkormányzat Képviselő-testülete*** | ***Gazdag Józsefné*** | ***1851*** |
| ***Pusztadobos Község Önkormányzat Képviselő-testülete*** | ***Dani Attila*** | ***1491*** |
| ***Ramocsaháza Község Önkormányzat Képviselő-testülete*** | ***Ragányi Róbert*** | ***1556*** |
| ***Rohod Község Önkormányzat Képviselő-testülete*** | ***Éles Tibor*** | ***1251*** |
| ***Kistérség lakosság száma összesen*** |  | ***34 729*** |

A módosításokat, változásokat a követhetőség érdekében a módosító és az egységes szerkezetbe foglaló okiratokban vastag, dőlt betűvel emeltük ki.

A jelen módosítással, kiegészítéssel nem érintett rendelkezések változatlan tartalommal hatályban maradnak.

A határozat elfogadásával hatályát veszti a 10/2016. (X. 20.) társulási tanácsi határozat.

A társulási megállapodás, a társulásban résztvevő önkormányzatok képviselő-testületei mindegyikének minősített többséggel történő elfogadását követően lép hatályba.

Határidő: azonnal

Felelős: jegyző

Szalmási József polgármester ismételten kérdezte a Képviselőtestülettől a korábban is szóban forgó ingatlanok megvételéről az álláspontjukat. A Gupcsi féle és a Bíró László porta az önkormányzati ingatlannal határos terület. Megkérdezte ismételten az ingatlantulajdonosokat, Gupcsiéknak kínált 6.000.000,- Ft-ot, de Gupcsi Ildikó tulajdonos ragaszkodik a 8.000.000,- eladási árhoz. Bíró László 3.500.000,- Ft-ért, Tóth Imrének javasolt 3.500.000,- Ft-ot, de a tulajdonos 4.000.000,- Ft-ért adná. Mit szól a Képviselőtestület?

Kovács Sándorné önkormányzati képviselő szerint kettőn áll a vásár.

A Képviselő-testület egyetértett abban, a polgármester a B.Tóth Imre féle ingatlant legfeljebb 3.500.000,- ft-ért, a Gupcsi féle ingatlant 6.000.000,- ft-ért vásárolhatja meg felhatalmazásuk alapján.

A Képviselőtestület 4 igen szavazattal, 1 tartózkodással a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISLŐTESTÜLETÉNEK**

**35/2018. (V.31.)**

**h a t á r o z a t a**

**Nyírkarászi ingatlanok megvásárlásáról**

**A Képviselő-testület döntött**

1. Nyírkarász Községi Önkormányzat megvásárolja a Nyírkarászi 0138/14 hrsz-ú külterületi ingatlant, a Nyírkarászi 1061 hrsz-ú, 1062 hrsz-ú belterületi ingatlanokat, a Nyírkarászi 0135/14 hrsz-ú, 0135/12 hrsz-ú külterületi ingatlanokat közfoglalkoztatás és településfejlesztés céljából.
2. Felhatalmazza a polgármestert a vételi árban történő megegyezésre, az adásvételi szerződés aláírására.

Határidő: folyamatos

Felelős: polgármester

Kovács Sándorné önkormányzati képviselő érdeklődött, hogy aki nem kapott 12.000,- Ft téli rezsicsökkentés címes támogatást, azt ők mikor és milyen módon kapják meg.

Matyi Andrásné jegyző tájékoztatta az 1152/2018 Korm határozatban foglaltakról.

Szalmási József polgármester tájékoztatta a jelenlévőket a TRV ZRT által a lakosság bizonyos körét érintő kiszámlázott ominózus szennyvízdíj tárgyában történt megbeszélés eredményéről. A díjat nem kell megfizetni, aki már megfizette annak jóváírásra kerül, idézte Kantár József TRV Zrt alkalmazásában lévő főmérnök úrtól hangzottakat. Mindez jegyzőasszony kitartó munkájának köszönhető.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Dudás Béláné Csordás Zoltánné**

**önkormányzati képviselő önkormányzati képviselő**